Document ID: 32005R0483

KOMISIJAS REGULA (EK) Nr. 483/2005
(2005. gada 23. marts)
par olīveļļas ievešanas atļauju izsniegšanu saskaņā ar Tunisijas tarifa kvotu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 22. decembra Lēmumu 2000/822/EK par nolīguma noslēgšanu vēstuļu apmaiņas veidā starp Eiropas Kopienu un Tunisijas Republiku attiecībā uz abpusējiem liberalizācijas pasākumiem un EK/Tunisijas Republikas asociācijas nolīguma lauksaimniecības protokolu grozījumiem (1),
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopējo organizāciju (2),
ņemot vērā Komisijas 2001. gada 15. februāra Regulu (EK) Nr. 312/2001, kurā izklāstīta Tunisijas izcelsmes olīveļļas importēšanas kārtība un ar kuru atkāpjas no dažiem Regulu (EK) Nr. 1476/95 un (EK) Nr. 1291/2000 noteikumiem (3), un jo īpaši tās 2. panta 3. un 4. punktu,
tā kā:
(1)
Ar 1. protokola 3. panta 1. un 2. punktu Eiropas un Vidusjūras valstu nolīgumā par asociācijas izveidošanu starp Eiropas Kopienām un to dalībvalstīm, no vienas puses, un Tunisijas Republiku, no otras puses (4), atver tarifa kvotu ar nulles nodokļa likmi, lai ievestu Tunisijas izcelsmes neapstrādātu olīveļļu ar KN kodu 1509 10 10 un 1509 10 90, ko tieši no Tunisijas nogādā Kopienā, nepārsniedzot katram gadam noteikto normu.
(2)
Regulas (EK) Nr. 312/2001 1. panta 2. punktā attiecībā uz atļauju izsniegšanu paredzēti arī daudzuma ierobežojumi mēnesī.
(3)
Saskaņā ar Regulas (EK) Nr. 312/2001 2. panta 2. punktu kompetentajām iestādēm ir iesniegti ievešanas atļauju pieteikumi, kuros norādītais kopējais daudzums pārsniedz 2005. gada martam paredzētās 4 047,384 tonnas.
(4)
Šajā gadījumā Komisijai jānosaka samazinājuma koeficients, lai varētu izsniegt atļaujas proporcionāli pieejamajam daudzumam,
IR PIEŅĒMUSI ŠO REGULU.
1. pants
Ievešanas atļauju pieteikumus, kas 2005. gada 21. un 22. martā iesniegti saskaņā ar Regulas (EK) Nr. 312/2001 2. panta 2. punktu, pieņem, piešķirot apmērā, kas nepārsniedz 98,87 % no pieprasītā daudzuma. 2005. gada martam paredzētā 4 047,384 tonnu norma ir izpildīta.
2. pants
Šī regula stājas spēkā 2005. gada 25 martā.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 23. martā

Labels: 3
17
18
15